Komisjoni määrus (EÜ) nr 2137/2002,

29. november 2002,

millega muudetakse määrust (EÜ) nr 2789/1999, millega sätestatakse lauaviinamarjade turustusstandard

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, [1] viimati muudetud määrusega (EÜ) nr 545/2002, [2] eriti selle artikli 2 lõiget 2,

ning arvestades järgmist:

(1) Komisjoni määrusega (EÜ) nr 2789/1999, [3] muudetud määrusega (EÜ) nr 716/2001, [4] nähakse ette sätted lauaviinamarjade kvaliteedi, suuruse järgi jaotamise, esitusviisi ja märgistuse kohta.

(2) Maailmaturu läbipaistvuse huvides tuleks võtta arvesse lauaviinamarjade standardit, mida on soovitanud ÜRO Euroopa Majanduskomisjoni riknevate toodete standardimise ja kvaliteedi arendamise töörühm. Seda standardit on viimase kahe aasta jooksul mitu korda muudetud ning ühenduse standardit tuleks vastavalt ajakohastada.

(3) Lauaviinamarjade küpsusaste ning vastavalt sellele maitseomadused on otseses seoses asjaomase toodangu puhul mõõdetud suhkrusisaldusega ning happesuse ja suhkrusisalduse suhtega. Vältimaks ebapiisava kvaliteediga lauaviinamarjade turustamist, tuleks sätestada minimaalse suhkrusisalduse määr ning üldnõuded suhkru ja happesuse suhtele.

(4) Lauaviinamarja suurusnõuded on keerukad, sest standardi lisas on esitatud kolm erinevat sordiloetelu. Lihtsustamise huvides tuleks kaks sordiloetelu välja jätta.

(5) Seepärast on vaja määrust (EÜ) nr 2789/1999 vastavalt muuta.

(6) Käesoleva määruse sätete kohaldamiseks peavad ettevõtjad täitma teatavaid tehnilisi kohandusi, eelkõige oma pakendamisvahendite osas. Seetõttu alustatakse käesoleva määruse kohaldamist pärast piisava ajavahemiku möödumist alates selle jõustumise kuupäevast.

(7) Käesoleva määrusega ettenähtud meetmed on kooskõlas värske puu- ja köögivilja turu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 2789/1999 lisa muudetakse vastavalt käesoleva määruse lisale.

Artikkel 2

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Käesolevat määrust kohaldatakse selle jõustumise päevale järgneva kolmanda kuu esimesest päevast.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 29. november 2002

Komisjoni nimel

komisjoni liige

Franz Fischler

[1] EÜT L 297, 21.11.1996, lk 1.

[2] EÜT L 84, 28.3.2002, lk 1.

[3] EÜT L 336, 29.12.1999, lk 13.

[4] EÜT L 100, 11.4.2001, lk 9.

--------------------------------------------------

LISA

Määruse (EÜ) nr 2789/1999 lisa muudetakse järgmiselt.

1. II jaotise (Kvaliteedinõuded) punkti A (Miinimumomadused) viies lõik asendatakse järgmise tekstiga:

"Marjamahla murdumisnäitaja peab olema vähemalt:

- – 12° Brixi juures sortide "Alphonse Lavallée", "Cardinal" ja "Victoria" puhul,

- – 13° Brixi juures kõigi muude seemnetega sortide puhul,

- – 14° Brixi juures kõigi seemneteta sortide puhul.

Peale selle peab kõigi sortide suhkru ja happesuse suhte tase olema rahuldav.

Lauaviinamarjad peavad olema niisuguses valmimisastmes ja seisukorras, et need:

- – taluvad vedu ja käitlemist ning

- – jõuavad sihtkohta rahuldavas seisukorras."

2. III jaotist (Suurusnõuded) muudetakse järgmiselt:

a) teise lõigu tabel asendatakse järgmise tabeliga:

| "Kasvuhoones kasvatatud lauaviinamarjad (kui märgisel on nimetatud) | Avamaal kasvatatavad lauaviinamarjad |

| Kõik sordid peale liites loetletud väikesemarjaliste sortide | Liites loetletud väikesemarjalised sordid |

Ekstraklass | 300 g | 200 g | 150 g |

I klass | 250 g | 150 g | 100 g |

II klass | 150 g | 100 g | 75 g" |

b) kolmas, neljas ja viies lõik jäetakse välja.

3. IV jaotise (Hälbeid käsitlevad nõuded) punkti B (Suurushälbed) lisatakse järgmine tekst:

"iii) Ekstraklass ning I ja II klass: igas kuni 1 kg tarbijapakendis on lubatud nimetatud massi saavutamiseks üks alla 75 g kaaluv kobar, kui see vastab kõikidele muudele kõnealuse klassi nõuetele."

4. Liide asendatakse järgmise tekstiga:

Liide

Väikesemarjaliste sortide täielik nimekiri

Liik | Muud nimetused, mille all sorti tuntakse |

Admirable de Courtiller | Admirable, Csiri Csuri |

Albillo | Acerba, Albuela, Blanco Ribera, Cagalon |

Angelo Pirovano | I. Pirovano 2 |

Annamaria | I. Ubizzoni 4 |

Baltali | |

Beba | Beba de los Santos, Eva |

Catalanesca | Catalanesa, Catalana, Uva Catalana |

Chasselas blanc | Chasselas doré, Pendant, Franceset, Franceseta, Gutedel, Krachgutedel, White van der Laan |

Chasselas rouge | Roter Gutedel |

Chelva | Chelva de Cebreros, Guareña, Mantuo, Villanueva |

Ciminnita | Cipro bianco |

Clairette | Blanquette, Malvoisie, Uva de Jijona |

Colombana bianca | Verdea, Colombana de Peccioli |

Dehlro | |

Delizia di Vaprio | I. Pirovano 46 A |

Exalta | |

Flame Seedless | Red Flame |

Gros Vert | Abbondanza, St Jeannet, Trionfo dell'Esposizione, Verdal, Trionfo di Gerusalemme |

Jaoumet | Madeleine de St Jacques, Saint Jacques |

Madeleine | Angevine, Angevine Oberlin, Madeleine Angevine Oberlin, Republicain |

Mireille | |

Molinera | Besgano, Castiza, Molinera gorda |

Moscato d'Adda | Muscat d'Adda |

Moscato d'Amburgo | Black Muscat, Hambro, Hamburg, Hamburski Misket, Muscat d'Hambourg, Moscato Preto |

Moscato di Terracina | Moscato di Maccarese |

Œillade | Black Malvoisie, Cinsaut, Cinsault, Ottavianello, Sinso |

Panse precoce | Bianco di Poster, Foster's white, Sicilien |

Perla di Csaba | Càbski Biser, Julski muskat, Muscat Julius, Perle de Csaba |

Perlaut | |

Perlette | |

Pizzutello bianco | Aetonychi aspro, Coretto, Cornichon blanc, Rish Baba, Sperone di gallo, Teta di vacca |

Precoce de Malingre | |

Primus | I. Pirovano 7 |

Prunesta | Bermestia nera, Pergola rossa, Pergolese di Tivoli |

Regina dei Vigneti | Königin der Weingarten, Muskat Szölöskertek Kizalyneja, Szölöskertek Kizalyneh, Rasaki ourgarias, Regina Villoz, Reina de las Viñas, Reine des Vignes, I. Mathiasz 140, Queen of the Vineyards |

Servant | Servan, Servant di Spagna |

Sideritis | Sidiritis |

Sultanines | Bidaneh, Kishmich, Kis Mis, Sultan, Sultana, Sultani, Cekirdesksiz, Sultanina bianca, Sultaniye, Thompson Seedless and mutations |

Valenci blanc | Valensi, Valency, Panse bianche |

Valenci noir | Planta Mula, Rucial de Mula, Valenci negro |

Yapincak | |

--------------------------------------------------